# **המועצה לייצור ושיווק כותנה בע"מ**

**The Israel Cotton Production & Marketing Board Ltd.**

**תקנון השתתפות עצמית ביטוח - עדכון לעונות 19 -2018**

מועצת הכותנה מבטחת את מלאי הכותנה בביטוח "קטסטרופות", כדי להוזיל את הפרמיה, אך סכום ההשתתפות העצמית הוא גדול.

בשנים האחרונות גדלה החשיפה לנזקים לכותנה גולמית בגליליות וערימות בשדה ובמנפטה, כמו גם כריכות במחסנים.

הנהלה פעילה רחבה החליטה כי עיקר האחריות לשמירת המלאי היא על מי שהכותנה נמצאת בחזקתו ולאור זאת לעדכן את סכומי ההשתתפות העצמית כמפורט להלן:

1. **כללי**
כל הגורמים במערכת מחויבים לנהוג על פי כל כללי השמירה והבטיחות כפי שמפורטים בסקר השמאי ומסמכי ההנחיות המפורסמים ע"י המועצה מעת לעת.
2. **מגדל**
אחריותו של המגדל לכותנה הגולמית שברשותו בשדה, בדרך וחלקית בתחום המנפטה.
א. ההשתתפות העצמית של המגדל תהיה עד 30,000$ לאירוע.
ב. במקרה של נזק לערימה בודדת במנפטה - האחריות על המגדל.
3. **מנפטה**
האחריות לנזק לערימות/גליליות במנפטה (למעט כאמור בסעיף 2(ב) לעיל) וכן לכריכות וגרעינים – על המנפטה.
ההשתתפות העצמית של המנפטה תהיה עד 30,000$ לאירוע.
4. **פול המגדלים**בכל מקרה בו הנזקים עולים על ההשתתפות העצמית של המגדל או המנפטה, יחול הנזק שמעבר להשתתפות העצמית על פול המגדלים של אותה עונה . אם יוחלט משיקולים של המועצה (ייקור פרמיות, דרישות מיגון וכד') על-ידי המועצה שלא להפעיל את הביטוח, יחול הנזק שמעבר להשתתפות העצמית על פול המגדלים של אותה עונה.

## רח' נתיבות 3, ת.ד: 384, הרצליה ב' 46103 ISRAEL 3 Netivot St. P.O.Box: 384, Herzlia B’

## טל': 09-9604000 (רב-קווי),פקס: 09-9604030 Tel: 972-9-9604003, Fax: 972-9-9604010

##

# **המועצה לייצור ושיווק כותנה בע"מ**

**The Israel Cotton Production & Marketing Board Ltd.**

**הנדון: אחסון כותנה גולמית במשקים.**

עם הגידול בהיקף האחסון של כותנה בגליליות במשקים, ובעקבות החמרה שהתקבלה לאחרונה בדרישות הביטוח, אנו נדרשים להקפדה באחסון הכותנה הגולמית במשקים ובעיקר אחסון בגליליות.

להלן ההנחיות

1. כמות הגליליות ליחידת אחסון תהיה עד ל – 100 גליליות.
למקרה של שתי יחידות אחסון לאותו משטח המרחק ביניהם יעמוד על
 20 מ'.
2. אסור לאחסן את הגליליות בקומות.
3. המרחק בין הגליליות בשורה (החלק ללא הניילון) יהיה לפחות 15 ס"מ. המרחק בין השורות יהיה 1 מ'.
4. צריך שיהיה מקור מים זמין בשטח האחסון.
5. תזכורת: על פי החלטת הנהלה פעילה רחבה, ההשתתפות העצמית של המגדל תהיה עד 30,000 $ לאירוע.

כל משק צריך להעביר למנפטה את מיקום השטח לאחסון הגליליות וכן איש קשר כולל טלפון.

יתכן ושמאי מטעם הביטוח ירצה לראות את האתר.

בכל מקרה צריך לוודא כי אנו עושים את המאמצים הנדרשים לשמור על הכותנה מנזקים בעיקר אש והצפה.

בברכה,

 המועצה לייצור ושיווק כותנה בע"מ

## רח' נתיבות 3, ת.ד: 384, הרצליה ב' 46103 ISRAEL 3 Netivot St. P.O.Box: 384, Herzlia B’

## טל': 09-9604000 (רב-קווי),פקס: 09-9604030 Tel: 972-9-9604003, Fax: 972-9-9604010

#

# **המועצה לייצור ושיווק כותנה בע"מ**

**The Israel Cotton Production & Marketing Board Ltd.**

**פרוטוקול טיפול בשאריות צמחי כותנה לאחר הקטיף**

בשנים האחרונות ענף הכותנה מתמודד עם עלייה ברמות האוכלוסייה של ההלקטית הורודה.

מזיק עיקרי זה גורם לפגיעה משמעותית ביבול וברווחיות הענף לכדי חוסר כדאיות הגידול, זאת למרות כל הפעולות שנעשות נגדו.

זחלי המזיק החורפים בהלקטים הירוקים בסוף העונה מהווים את מקור האילוח של השדות בעונה

העוקב. לכן, ריסוק הלקטים אלו צפוי לצמצם משמעותית את האוכלוסייה של ההלקטית הורודה שנשארת בשדות לקראת העונה העוקבת.

**קטיעת מחזור החיים של ההלקטית הורודה במעבר מעונה לעונה היא קריטית להדברתה**

בעונת 2017 בוצע ניסוי כלים שבחן את מידת הפגיעה של כלים חקלאיים שונים בהלקטים הירוקים שנשארים העת הקטיף ואחריו על הצמחים. בניסוי נמצא כי עקרנים שונים מרסקים מעל ל 87%- מההלקטים הירוקים וקומביין תחמיץ פוגע במעל ל 95%- מההלקטים הירוקים. מנגד, מכסחת פוגעת בשיעור נמוך ) 4% בלבד! ( מההלקטים הירוקים.

**לאור הממצאים הללו על המגדל לבחור אחת מבין הפעולות הבאות לאחר קטיף הכותנה:**

* קיצוץ דק של צמחי הכותנה - שימוש בעקרן מקצצים )עקרנים משופרים עם מספר מרבי של סכינים לקיצוץ מקסימאלי של הצמחים ( או בקומביין תחמיץ ופיזור החומר הצמחי בשטח.
* ייצור "שחמיץ" - קיצוץ צמחי הכותנה בעזרת קומביין תחמיץ ואריזת העטופות או אחסון של הקש המקוצץ בבורות תחמיץ.
* ייצור חבילות קש כותנה - כיסוח, גיבוב וכיבוש של צמחי הכותנה שנשארים לאחר הקטיף לחבילות . חבילות מאולחות אלו יפונו **רק למקום אותו תאשר מועצת הכותנה**

) השיקולים העיקריים יהיו מרחק משדות כותנה וסיום מוקדם של קש הכותנה(.

בנוסף, נמצא שבמהלך הקטיף נופלים כ 6%- מההלקטים הירוקים. על מנת להתמודד עם בעיה זו **יש לבצע חריש עמוק** לאחר **כל פעולה** אותה המשק יבחר מבין החלופות הללו.

מועצת הכותנה מרכזת באופן מערכתי את הטיפול בנושא שאריות צמחי הכותנה. **יש הכרח בשיתוף פעולה של כל מגדלי הכותנה בארץ עם המועצה בהתמודדות זו**.

**פעולות קיצוניות למשך מספר שנים צפויות להביא לפתרון הבעיה או לצמצומה המשמעותי.**

 **בברכה,**

 **מועצת הכותנה**

